b'\n_START_ARTICLE_\nProva controlada aleat\xc3\xb2ria\n_START_PARAGRAPH_\nUna prova controlada aleat\xc3\xb2ria (PCA), en angl\xc3\xa8s: randomized controlled trial (RCT), \xc3\xa9s un tipus d\'experiment cient\xc3\xadfic, una prova cl\xc3\xadnica que s\'utilitza sovint per provar l\'efic\xc3\xa0cia i/o efici\xc3\xa8ncia de diversos tipus d\'intervenci\xc3\xb3 m\xc3\xa8dica dins d\'una poblaci\xc3\xb3 de pacients; aix\xc3\xad es fa servir molt per provar la seguretat (o m\xc3\xa9s espec\xc3\xadficament la informaci\xc3\xb3 sobre les reaccions adverses dels medicaments i d\'altres tractaments de la salut). La clau de la PCA \xc3\xa9s que els estudis sobre els subjectes, despr\xc3\xa9s d\'investigar-ne l\'elegibilitat i reclutar-los, per\xc3\xb2 abans que comenci la intervenci\xc3\xb3 que ser\xc3\xa0 estudiada, siguin tractats aleat\xc3\xb2riament per rebre un o un altre dels tractaments alternatius que s\'estudien. L\'avantatge m\xc3\xa9s important de l\'aleatoritzaci\xc3\xb3 \xc3\xa9s que minimitza el biaix d\'assignaci\xc3\xb3, equilibrant els factors progn\xc3\xb2stics coneguts i desconeguts en l\'assignaci\xc3\xb3 dels tractaments.\n_START_SECTION_\nHist\xc3\xb2ria\n_START_PARAGRAPH_\nEls experiments aleatoris van apar\xc3\xa8ixer primer en la psicologia experimental on van ser introdu\xc3\xafts per Charles Sanders Peirce, i en educaci\xc3\xb3. M\xc3\xa9s tard aparegueren en agricultura per Jerzy Neyman and Ronald A. Fisher. _NEWLINE_La primera PCA publicada va ser l\'any 1948 en un escrit sobre el tractament de l\'estreptomicina (Streptomycin treatment of pulmonary tuberculosis Un delsautors va ser Austin Bradford Hill, considerat el concebidor de la moderna PCA._NEWLINE_A finals del segle XX la PCA era el m\xc3\xa8tode est\xc3\xa0ndard de la terap\xc3\xa8tica racional en medicina.\n_START_SECTION_\nCegament\n_START_PARAGRAPH_\nUna PCA pot estar encegada o emmascarada per uns "procediments que impedeixen que els participants de l\'estudi, els cuidadors o els analistes dels resultats coneguin quina intervenci\xc3\xb3 va rebre". A difer\xc3\xa8ncia de l\'ocultaci\xc3\xb3 de l\'assignaci\xc3\xb3, el cegament \xc3\xa9s de vegades inadequat o impossible de realitzar en una PCA; per exemple, si una PCA implica un tractament en el qual la participaci\xc3\xb3 o coneixement actius del pacient o del sanitari \xc3\xa9s necess\xc3\xa0ria (p. ex., fisioter\xc3\xa0pia), els participants no poden quedar cecs a la intervenci\xc3\xb3._NEWLINE_Tradicionalment, les PCA encegades han estat classificades com "simple cec", "doble cec" o "triple cec"; No obstant aix\xc3\xb2, en 2001 i 2006 dos estudis van demostrar que aquests termes tenen significats diferents per a diferents persones. La Declaraci\xc3\xb3 CONSORT 2010 especifica que els autors i editors no han d\'utilitzar els termes "simple cec", "doble cec" o "triple cec"; en lloc d\'aix\xc3\xb2, els informes de les PCA encegades haurien d\'explicar com era l\'encegament.'